
1. Securitatea economică — resursă indispensabilă a vieții umane 


Securitatea economică reprezintă un concept 
complex şi dinamic. Complexitatea sa derivă din 
multitudinea de procese şi fenomene economice, 
sociale, financiare şi nu numai pe care o presupune, 
pe de o parte. Pe de altă parte, aici, intervine 
consistent globalizarea, văzută atât ca proces, cât şi 
ca fenomen care acționează sistematic şi permanent 
asupra economiilor naţionale. Dinamismul său este 
dat de ritmul alert al proceselor şi fenomenelor 
economice care se produc atât la nivel naţional, cât 
şi planetar. 

Securitatea economică ar trebui înţeleasă ca 
fiind: un factor esențial al securității naționale şi 
anume acela care asigură resursele şi echilibrul 
dinamic al celorlalte componente ale acestui sistem 
(securitatea naţională); una dintre dimensiunile 
securităţii naţionale, regionale şi planetare’, 


deziderat al fiecărui individ, comunitate umană, 
stat naţional etc.; obiectiv prioritar al guvernelor, al 
organizațiilor regionale şi internaționale care au ca 
menire asigurarea şi garantarea securității umane 
globale; stare a economiei naţionale văzută ca sursă 
şi fundament al eradicării sărăciei, foametei, 
inegalităților sociale şi economice atât între 
indivizi, cât şi diferite regiuni ale unor ţări. 

Asigurarea securității economice este rezultatul 
interacțiunii dintre factorii interni şi cei externi care 
potențează sau nu întreg procesul de producţie, 
repartiție şi consum al bunurilor şi serviciilor 
realizate într-o economie națională. 

Actorii statali şi nonstatali joacă un rol deosebit 
de semnificativ în realizarea securităţii economice 
atât la nivel naţional, cât şi regional şi global. 

2. Securitatea individului - deziderat major al fiecărei persoane 
şi al comunității umane 


Noţiunea se dezvoltă prin transformarea 
conceptului „dezvoltarea individului uman”, grup 
lexical larg folosit în anii '60 şi '70. Conceptul are 
în centrul său individul ca element al societăţii, 
atenția concentrându-se nu pe stat ci pe 
comunitatea din care face parte individul.” 

Securitatea individului sau securitatea umană în 
sens restrâns, după alţi autori”, are drept scop să 
asigure integritatea fizică a individului împotriva 
oricărei forme de violență, ce rezultă sau nu dintr- 
un conflict. 

Prin definiție, securitatea este o nevoie 
fundamentală a ființei umane. Ea constituie o 
preocupare omniprezentă a oricărei comunități 
umane. De aceea, cea mai mare parte a indivizilor 
caută să obțină securitatea prin toate mijloacele. 
Ameliorarea securității în calitate de obiectiv 
explicit poate constitui o forță mobilizatoare 
considerabilă. 

Securitatea individului este mai mult decât 
absența riscurilor şi amenințărilor la adresa 
integrității fizice sau psihice a unei persoane sau a 


alteia. Aceasta este o stare în care pericolele şi 
condițiile care pot provoca atingere unei fiinţe 
umane sunt controlate în aşa fel încât individul este 
apărat sub toate aspectele. De aceea, se poate 
aprecia că securitatea umană este o resursă 


indispensabilă a vieții cotidiene ce permite 
individului şi comunității să-şi  înfăptuiască 
nestingherit aspirațiile şi idealurile. 

Totodată, securitatea individului se poate 


considera ca fiind o stare ce rezultă din echilibrul 
dinamic ce se stabileşte între diferitele componente 
ale mediului de viață dat. Ea este rezultatul unui 
proces complex în care ființa umană 
interacționează cu mediul său ambiant. „Prin mediu 
ambiant, se înțelege nu numai mediul fizic ci, în 
egală măsură, mediul cultural, tehnologic, social, 
politic, economic şi organizaţional'”. 

În concluzie, securitatea individului presupune 
controlul adecvat al pericolelor nu absenţa lor 
totală, ea antrenând cu sine o senzaţie de bunăstare, 
de linişte şi fără teama zilei de mâine. 


3. Securitatea umană globală - preocupare constantă a comunităţii internaţionale 


După încheierea războiului rece, securitatea 
internă a statelor, adică securitatea populației lor, 
începe să facă obiectul atenţiei comunității 
internaționale. Pentru prima dată în 1991, Consiliul 
de Securitate califica drept ameninţare la adresa 
păcii o atingere a securităţii civililor din interiorul 
unui stat, deschizând prin aceasta poarta tuturor 
consecințelor capitolului al VII-lea al Cartei ONU, 
inclusiv folosirea forţei.” Această intervenție 
umanitară a fost urmată de altele, atunci când 
comunitatea internațională a apreciat că într-un stat 
sau altul s-au încălcat drepturile fundamentale ale 
omului, că astfel se afla populaţia respectivă într-o 
avansată stare de insecuritate. 

Punerea individului uman şi a populațiilor în 
centrul preocupărilor internaționale constituie, de 
fapt, o nouă orientare a politicii de ajutor în 
sprijinul dezvoltării umane. 


Acum, bunăstarea individului, pe lângă rolul 
jucat de factorul economic, începe să fie asociată şi 
cu alți factori, cum ar fi: longevitatea, sănătatea, 
accesul la educație sau la un nivel de viață adecvat, 
creşterea posibilităților de alegere a fiecăruia, 
implicarea activă în viața politică şi socială. 

Accentul pus pe individul uman şi pe populația 
căruia acesta aparține, indiferent de rasă, religie, 
etnie etc., a condus la o cristalizare a manierei de 
definire a conceptului de „securitate umană 
globală”. 

Într-o accepțiune relativ largă, securitatea 
umană globală vizează nu doar un evantai al 
amenințărilor la adresa individului şi a populației 
căreia acesta aparține, ci semnifică preocuparea 
tuturor factorilor responsabili statali şi nonstatali de 
a asigura binele ființei umane în totalitatea sa. 


Autorul: general de brigadă dr. Traian PIGUI, şeful Direcţiei Domenii şi Infrastructuri, a publicat lucrări şi 
articole, cu o tematică circumscrisă specialităţii domniei sale (doctorat în ştiinţe economice), precum şi apărării şi 


securității naţionale, regionale şi globale 

În acest context, se au în vedere toate tipurile de 
amenințări ce pot afecta, semnificativ, consistent şi 
pe o perioadă de timp mare, ființa umană fizic, 
psihic, material, dar şi dezvoltarea acesteia liberă şi 
durabilă. 

Securitatea globală reprezintă o 
preocupare constantă a ONU care, prin organismele 


umană 


sale specializate, acționează în direcția instaurării 
acestei stări benefice ființei şi comunității umane 
internaționale. În acest context, obiectivul fixat de 
ONU, în termeni de securitate, este o lume liberă 
de frică. 

Totodată, se recunoaşte că pe lângă 
amenințarea militară există şi alte pericole grave ce 
planează asupra securității umane. Printre acestea 
se numără: violarea sistematică a drepturilor 
omului într-o serie de state ale lumii; interdicția ca 
organizațiile umanitare să ajute populația aflată în 
condiții precare de existență; încălcări repetate ale 
dreptului umanitar internațional; dezvoltarea 
criminalității transnaţionale“, inegalitatea şanselor 


în ceea ce priveşte accesul tuturor la educație, 


îngrijiri de sănătate, protecție socială etc. Există o 
serie de surse ale insecurității.. Printre acestea, 
potrivit studiului” lui Julliette Voinov-Kohler, se 
află: securitatea economică (şomaj); securitatea 
utilizării (accesul la muncă, sărăcie, 
copiilor); securitatea alimentară (accesul inegal la 


munca 


hrană); protecția sănătății (existența unor boli 
grave, accesul diferit şi diferențiat la asistență 
medicală); securitatea mediului (poluarea apei, 
solului, aerului, tăierea pădurilor, catastrofe 
naturale); securitatea personală (violența fizică, 
asupra copiilor, 


demnitate umană, 


violența domestică, abuzul 
probleme specifice sexului, 
droguri etc.); securitatea culturală (atingerea adusă 
de valori, discriminare, opresiune); 


securitate politică (conflicte interstatale, libertatea 


sistemului 


de expresie, tortură, represiune, violarea drepturilor 
omului). 

Prin urmare, se poate aprecia că securitatea 
umană globală vizează nu numai un larg evantai de 
amenințări ci încearcă să asigure binele ființei 
umane în integralitatea sa. 


4. Considerații finale 


În prezent, asistăm la apariția pe scena lumii a 
noi factori transnaționali şi nonstatali care dispun 
de mijloacele necesare şi suficiente pentru a 
conduce şi duce la acțiuni la nivel mondial. 
Desigur, rolul statelor naționale nu se diminuează, 
dar nu mai este cel decisiv ci dobândeşte noi 
dimensiuni. 

Astăzi, sunt reunite condițiile pentru a se realiza 
o coaliție internațională a statelor şi organizațiilor 
societății civile pentru a susține proiectele ce 
urmăresc să plaseze securitatea persoanelor şi a 
comunităților umane în centrul securității 
internaţionale. În acest context, ONU susține un 
astfel de punct de vedere sprijinindu-se pe dreptul 
internațional ce garantează pacea şi buna gestiune a 


treburilor publice. O nouă apropiere internațională 


este necesară atât pentru a lupta împotriva cauzelor 
insecurităţii, cât şi pentru a găsi împreună 
rezolvarea pericolelor şi amenințărilor ce lezează 
milioane de oameni zilnic. 

Noile vulnerabilități, riscuri şi amenințări cu 
care se confruntă astăzi omenirea impun, la 
începutul acestui secol, ca, în mod obligatoriu, 
conceptul de securitate să se articuleze în jurul 
principiilor securității internaționale, al securității 
naționale şi al securității umane. Această relaţie va 
permite satisfacerea simultană a nevoilor globale, 
statale, ale popoarelor şi ale persoanelor. 

Liantul acestei relației se găseşte în securitatea 
economică, în calitatea sa de dimensiune a 
securităţii internaționale şi statale, precum şi de 


resursă a securității umane. 

NOTE DE FINAL 

PROPUNERE 


Analiza de către cei în drept a oportunității discutării în cadrul catedrei de logistică din 
Universitatea Națională de Apărare, în timpul sesiunii de comunicări științifice a acestei instituții din 
anul universitar 2004-2005, a temei “Corelaţia dintre securitatea economică, securitatea națională, 


securitatea internațională şi securitatea umană”. 

